Man vas oor gestremde vrou se verkragting | Maroela Media
Man vas oor gestremde vrou se verkragting
'n 32-jarige man is in Acornhoek in Mpumalanga in hegtenis geneem in verband met die verkragting van 'n 52-jarige gestremde vrou.
Brig. Leonard Hlathi, woordvoerder van die polisie, het gesê die vrou is Sondag in die vroeë oggendure aangeval en verkrag.
"Die vrou het by haar huis in Cottondale Trust gelê en slaap toe 'n man by haar slaapkamer ingebreek het. Hy het haar met geweld gedreig, haar gedwing om haar klere uit te trek, haar verkrag en toe langs haar aan die slaap geraak," het Hlathi gesê.
Die vrou kon uit die kamer vlug en het hulp gaan soek. Haar broer het tot haar redding gekom. "Haar broer het dadelik na haar slaapkamer gegaan waar hy die slapende verdagte aangetref het. Hy het die man wakker gemaak, maar die verdagte kon van die toneel vlug."
Die polisie is ontbied en 'n saak van verkragting is aanhangig gemaak.
"Die polisie het 'n deurbraak gemaak toe die verdagte Woensdag in hegtenis geneem is. Hy sal na verwagting binnekort in die Acornhoek-landdroshof verskyn op aanklag van verkragting."
Welkom-man vas oor vuurwapens, ammunisie
Só lyk tesourie se voorstelle vir belastingverligting
Intussen gaan hy weer op borgtog vrygelaat word om. Nog misdade te pleeg. SA Regsstelsel kyk eers na diecregte van die misdadiger en dan na die slsgoffer
Ek ken nie die omstandighede nie maar as dit my suster was, sou hy nie van die toneel gevlug het nie……. Dankbaar hy is gevang, hoop maar hy word ordentlik gestraf…….